Rolls-Royce Holdings

Rolls-Royce Holdings plc er et britisk holdingselskap stiftet i februar 2011 som eier Rolls-Royce, en virksomhet grunnlagt i 1904 som i dag utvikler og produserer fremdriftssystemer for luftfart og sjøfart. Alle selskapets aksjer er notert på børs og inngår i aksjeindeksen FTSE 100 Index. Hovedkontoret ligger i London.

Selskapet er verdens nest største produsent av flymotorer og har virksomhet innen skipsmotorer og energi, inkludert atomenergi. Det var verdens 16. største forsvarsleverandør i 2011 og 2012.

Datterselsakpet Rolls-Royce Marine Power Operations ble i 2019 solgt til Kongsberg Maritime i Kongsberggruppen ASA. Rolls-Royce Commercial Marine var ved kontraktsinngåelsen verdsatt til 5,3 milliarder kroner.

Referanser

Eksterne lenker
 

Britiske selskaper
Forsvarsindustriselskaper
Etableringer i 2011